Bespreking:Wolfkruisings in die Suid-Afrikaanse Weermag

message: Die vroegste herinnering wat ek van wolwe in Suid-Afrika het was die The Garden Route Wolf Sanctuary by Plettenbergbaai in die 2000's. Ek het skimpe gegooi dat ons daardie plek besoek toe ek 'n tiener was (jy kan dit nie miskyk nie, dis op die N2), en toe ons in daardie geweste was, maar dit het op dowe ore geval. Moontlik omrede die ingangsgeld bietjie buite ons begroting was.
Op 16 Oktober 2009 verskyn 'n artikel in Vrouekeur, wat nou juis handel oor die Tsitsikamma Wolf Sanctuary (Oos-Kaap), maar hulle spreek nie 'n dooie woord oor die weermagprojek nie. Niks, nada. Die fout word gesoek by eksotiese diere-eienaars.
Hoe ek daarvan uitgevind het: ek het Wolwe as troeteldiere en werkdiere op 19 November 2010 vertaal en ek kon nie glo wat ek op die Engelse Wikipedia lees nie. Ek het werklik gedink dit is nog 'n Apartheidsmite.
Maar nou onthou ek was daar, terwyl ons op 'n stadium vakansie gehou het by the Hermanus Beach Club, 'n insetsel op KykNet se Kwêla wat handel oor Huskies of Wolwe. Ek het 'n vermoede dit was in 2018, ek kan verkeerd wees. Ek onthou net die Hollandse vrywilliger ('n vrou) wat in Engels met Kwêla gepraat het en my natuurlik verskriklik irriteer het, want waarvoor is onderskrifte daar? Hulle het toe net vlugtig genoem van die wolwe wat vroeër in die Weermag was, soos beweer is. Ek onthou ook die plek was spesifiek in die Vrystaat. Ek kon die greep nie op KykNet se YouTube-argief opspoor nie.
Dit blyk toe dit is die HuskyRomi Wildlife Sanctuary, naby Reitz in die Vrystaat. En daar vind ek iets:
Bingo.
Maar ook:
Op Maandag, 22 Februarie 2021, nadat ek oudergewoonte uit ledigheid op BidorBuy sif, koop ek op BidorBuy vir my Wolves and the Army deur Sophie Trollope by iemand van Pretoria en omgewing. Ek hou die boek eenkant.
Op 1 September 2021 sien ek K-9 Honde Soldate deur Peet Coetzee (ook in Engels beskikbaar as War Dogs), knyp my ogies toe en bestel. Ek is nie teleurgestel nie.
Op 8 September 2021 koop ek die digitale e-tydskrif Paratus (Maart, 1980) ook by BidorBuy, danksy Trollope se nougesette bronvermelding. Nadat die onmiddellike betaling sloer om deur te gaan, kry ek uiteindelik die tydskrif en die oorspronklike Afrikaanse artikel in die hande. Suidpunt (kontak) 19:28, 8 September 2021 (UTC)
thread_title:  Werkswyse 

message: :(gesprek voorheen op Aliwal2012 se besprekingsbladsy)
duimnael|regs|Hoe die dier se hele teelt opgeneuk is. Die ligblou is die oorspronklike.
Hallo oom Gert
Baie dankie vir die vorige antwoord, waarop ek nog nie dankie gesê het nie.
Ek is nou wel besig om na te slaan omtrent Mosambiek, maar iets by die Wolfkruisings wil ek ten minste vir myself net afhandel.
'n Duitse herdershond (kom ons noem hom maar wolfhond, in die volksmond) van vroeër het g'n niks hierdie afgetrapte kruisie gehad wat hulle nou het nie. Sy bene was mooi regop, sy rug waterpas, heelwat minder vel en pens... 'n lieflike dier. Geen heupe wat uit hul potjies geruk word nie.  As mens by archive.org deur hierdie boek van 1921 blaai, dan sien mens op die foto's van 'n eeu gelede dat daar ook geen eenvormigheid was nie. Al die wolfhonde se skakerings was anders, hul bou was anders, hulle het ook nie swaar gedra aan hare, pels en vet nie. 'n Sprekende voorbeeld is Horand von Grafrath uit 1899, die eerste inskrywing in die teelboeke (foto's is orals op die internet).
In die boek op my boekrak, Der Deutsche Schäferhund deur Reiner Voltz, uit die vroeë 1990's, staan daar op bl. 94:
Snaaks dat niemand dit nie toe al in die kiem probeer smoor het nie, maar nee! Ons vra ons mos nie af wat vir die dier op die lange duur goed is nie. Ons vra wat die mens nodig het, of mooi is. 
Nou, vir oom Geerthsen-hulle van Tukkies. Ek probeer vir myself uitklaar hoe 'n mens 'n wolf kan gebruik, om hierdie heupprobleem uit die weg te ruim, as 'n wolf dan juis 'n afgetrapte lae rug het. 
Ek laat my nie vertel prof. Geerthsen sou na die "hedendaagse" herdershond gekyk het, gedink het hy sien 'n lae rug van 'n wolf, en besluit het - OK, kom ons bou 'n wolfkruising - nie.
As jy die hond wou sterker maak, en "terugteling" wou gebruik (wat ek nie dink die doel hier was nie; ek dink "verwolving"/"verwolfing" was prioriteit nommer 1) dan moes jy eerder 'n hond gebruik het wat wel 'n sterk rug het. Jy gaan natuurlik nou nie "rasegte" mooi honde hê nie - maar ek sou liewer met 'n basterbrak werk wat na my luister, as 'n esteties mooi diertjie wat soos glas breek oor die soveelste knik in die pad.
Kyk, daardie lae rug is nie lordosis, die rugkromming by 'n rot, of 'n tier of 'n leeu, sodat die (swaarder) mannetjie se borskas beter op 'n wyfie se rug kan pas tydens paring nie. Dit is 'n gemors wat deur die mens se teling geskep is.
Dis seker nou maklik om agterna te praat - maar die meeste wolfkruisings of wolfafstammelinge waarmee Sophie Trollope te doene gekry het (die eienaars sweer almal hoog en laag hul diere kom uit die weermag/polisiemag - maar is dit net 'n verskoning om hul eie onwettige aankoop en teler te verbloem? Waar is die dokumente? Selfs my hond van die DBV het sy eie boekie), ook die vyfde geslag, is nie genees van hierdie heupprobleem nie - soos dit my lyk wil ek amper sê die probleem het vererger. Geerthsen-hulle sou nog 'n miljoen jaar sukkel om 'n hond te teel met 'n sterk rug en normale heuppotjies.
Ek kan dus nie hierdie nakomelinge se inligting byvoeg nie, want ek kan nie bewerings vir feite voordoen nie. Die laaste een is glo in 2007 dood, ook met 'n heupprobleem. Die dier moes uitgesit word.
Ek sou graag 'n apteker se siening hiervan wil hoor.Suidpunt (kontak) 06:35, 17 September 2021 (UTC)
replies: text: Alles waar wat jy hier sê Suidpunt! Groete,  Aliwal2012 11:54, 17 September 2021 (UTC)
replies: text: :Baie dankie! Ek sal oor twee dae hierdie bespreking na die besprekingsblad van die artikel self skuif. Iemand gaan in die toekoms waarskynlik presies dieselfde vrae as ek stel. Of dalk help ek iemand met sy laterale denke. Iewers in my kop hoop ek maar daar is êrens 'n "Vierde Kabinet" (met die tropiese vis op) wat lêers bevat van al hierdie brakkies. Nie dat ek kan insien waarom iemand die dokumente sou wou vernietig nie; die diere is openlik ten toon gestel aan die publiek; so 'n groot geheim was die projek darem nou ook nie. Suidpunt (kontak) 12:41, 17 September 2021 (UTC) Suidpunt (kontak) 11:10, 21 September 2021 (UTC)
thread_title:  Wolfkruisings, wolfhonde, wolwe en die heupprobleem.